تورکیه-نین وان شهرینده 622 شخصی هئیتین ایشتیراکی ایله "ارن آبلوکا-35" شهید ژاندارما ظابط باش چاووش جوشکون تانری‌اوور عملیاتینا ایستارت وئریلیب.
بؤلوجو ترور تشکیلاتی پ.کا.کا-نی اؤلکه گوندمیندن چیخارماق و بؤلگه‌ده سیغیندیق‌لاری نظرده توتولان ترورچولاری ضررسیزلشدیرمک مقصدیله ایچ ایشلر ناظیرلیگی طرفیندن وان ویلایتی اراضی‌لرینده "ارن آبلوکا-35 (وان-باشکاله-تاحیل کؤی) شهید ژاندارما ظابط باشچاووش جوشکون تانری‌اوور" عملیاتی باشلاییب.
عملیاتدا وان ویلایت ژاندارما قوموتانلیغی طرفیندن ژاندارما خصوصی حرکات (JÖH) و ژاندارما کماندو قروپلاریندان‌ عبارت 622 شخصی هئیت و 56 عملیات قروپو ایشتیراک ائدیر.
تورکیه ایچ ایشلر ناظیرلیگیندن وئریلن آچیقلامادا اؤلکه‌ده ترورو تامامیله آرا‌دان قالدیرماق مقصدیله حیاتا کئچیریلن "ارن آبلوکا" عملیات‌لاری‌نین خالقین دستکی ایله، عزم ایله و قرارلی شکیلده اوغورلا داوام ائتدیگی وورغولانیب.
